21.4.2023
SK
Úradný vestník Európskej únie
C 140/47
1.4.
Hoci je obnova prírody v chránených územiach potrebná z dôvodu ich zhoršujúceho sa stavu, nie všetky obnovené územia sa musia a môžu stať chránenými územiami.
Aj keď výbor považuje za „nevyhnutné“, aby „časť chránených oblastí podliehala prísnej ochrane (s bezzásahovou správou)“ (2), ešte dôležitejšie je na všetkých územiach zabezpečiť také spôsoby využívania, ktorými sa zachováva biodiverzita.
Pri väčšine území je potrebné zamerať sa na rehabilitáciu ekosystémov tak, aby sa nevylučovalo vykonávanie určitej a prispôsobenej hospodárskej činnosti.
Extenzívne poľné a lesné hospodárstvo v skutočnosti prispelo k vysokej úrovni biodiverzity, ktorú je v súčasnosti potrebné chrániť.
Tieto extenzívne formy poľného a lesného hospodárstva, od ktorých sa v súčasnosti čoraz viac upúšťa z dôvodu ich nedostatočnej ekonomickej životaschopnosti, by sa preto mali ďalej podporovať (3).Rehabilitácia je preto možno vhodnejším vedeckým a politickým pojmom vhodným na zabezpečenie rovnováhy medzi životom a produkciou.
EHSV preto odporúča pojem „obnova“ nahradiť pojmom „rehabilitácia“ (4), a to najmä preto, že príroda nie je niečím statickým, čo by sa dalo „obnoviť“ do pôvodného stavu, ako zničený dom alebo pokazené auto.
Z mnohých štúdií totiž vyplýva, že renaturalizačné opatrenia, napríklad v prípade rašelinísk, spôsobujú v mnohých prípadoch značné náklady bez toho, aby boli naozaj vhodné na dosiahnutie skutočnej úplnej obnovy „pôvodného stavu“.
Toto zistenie vedie k sémantickej reflexii: cieľom nariadenia by nemala byť obnova prirodzeného stavu prostredí, ale obnova ich ekosystémových služieb, a tým aj podpora udržateľného a multifunkčného využívania príslušných oblastí.
Keďže človek prírodné prostredie menil celé roky, je vedecky nemožné dosiahnuť „obnovu prírody“.
Progresívna zmena klímy môže byť tiež faktorom, prečo už nie je možné úplne dosiahnuť podmienky niektorých ekosystémov z minulosti.
Naopak, zabezpečenie udržateľnosti prostredí podporou životaschopnosti ekosystémových služieb je realistickým cieľom.
EHSV by uvítal vhodný politický rámec, v čom je dokument Komisie sklamaním.
1.5.
Pevný harmonogram a nemenné štandardné hodnoty nie sú vzhľadom na nepredvídateľnosť prírody úplne vhodné.
Stanovenie prísnych lehôt pre členské štáty je vhodné len z hľadiska administratívnych a plánovacích podmienok, ktoré sa majú stanoviť.
Je však potrebný flexibilný prístup, aby sa zohľadnili skutočné potreby, podmienky, príležitosti, stav výroby a príjmov a východiská v každej prírodnej oblasti.
V navrhovanom nariadení chýba jasné stanovenie priorít a rozdelenie opatrení zameraných na obnovu, ktoré mali urobiť členské štáty, a preto hrozí, že kvalitné výsledky sa nedosiahnu nákladovo efektívnym spôsobom.
Rozhodovanie na úrovni členských štátov je jednoznačne opodstatnenou zásadou, pretože zabezpečuje aj rešpektovanie práv vlastníkov pôdy a odráža zásady subsidiarity a proporcionality.
1.6.
Dokument Komisie je sklamaním, pokiaľ ide o celkové posúdenie vplyvu, ktoré by sa malo zamerať najmä na hospodárske, sociálne a potravinové otázky.
EHSV preto požaduje doplňujúce posúdenie vplyvu.
1.7.
EHSV odporúča, aby sa do 10 % pokrytia zahrnuli aj priľahlé oblasti, ktoré boli pôvodne neproduktívne, ale ktoré takisto majú celkový význam pre biodiverzitu.
EHSV zdôrazňuje, že v texte sa stanovujú pre poľnohospodárov obzvlášť ambiciózne ciele, a pripomína, že je dôležité vziať do úvahy všetky prírodné prostredia priaznivé pre dané druhy.
Do zlepšovania našich ekosystémov je však dôležité zapojiť celú spoločnosť.
EHSV v tejto súvislosti pripomína zásadu proporcionality opatrení (spravodlivé rozdelenie zaťaženia, ale aj výhod) medzi jednotlivé subjekty.
1.8.
EHSV podporuje stanovený cieľ, pretože sa týka strategickej ambície pre budúcnosť EÚ, a je odporúčaním posilniť ciele podporou, a to najmä prostredníctvom rozsiahlej poľnohospodárskej činnosti, obnovy všetkých vodných prostredí vrátane opätovného zavlaženia rašelinísk pri súčasnom zabezpečení sociálnej a hospodárskej udržateľnosti poľného a lesného hospodárstva.
1.9.
EHSV si uvedomuje, že v Európe potrebujeme úplne novú politiku v oblasti vodného hospodárstva.
Po stáročia uplatňovaná politika čo najrýchlejšieho odvádzania vody z krajiny mala mnoho negatívnych dôsledkov na biodiverzitu, ale medzitým, čiastočne v dôsledku zmeny klímy, bol zjavný aj negatívny vplyv na lesné hospodárstvo a poľnohospodárstvo (sucho/požiare) a na obyvateľov (záplavy).
EHSV preto zdôrazňuje, že voda sa musí vrátiť do prírody, resp. byť tam zadržiavaná, pričom sa nesmie zabúdať na to, že ľudská činnosť zostáva prospešná v mnohých situáciách, najmä pokiaľ ide o udržiavanie riek.
(2) (3) (4)
Stanovisko Európskeho hospodárskeho a sociálneho výboru — Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov — Stratégia EÚ v oblasti biodiverzity do roku 2030 — Prinavrátenie prírody do našich životov [COM(2020) 380 final] (Ú. v.
EÚ C 429, 11.12.2020, s. 259).
Informačná správa EHSV na tému Prínosy extenzívneho chovu hospodárskych zvierat a organických hnojív v kontexte Európskej zelenej dohody.
Rehabilitovať znamená zamerať sa na obnovu určitých ekologických funkcií.